B4-1246, 1248 og 1293/95

Beslutning om Hviderusland

Europa-Parlamentet,

- der henviser til partnerskabs- og samarbejdsaftalen mellem EU og dets medlemsstater paa den ene side og Republikken Hviderusland paa den anden side, som nu afventer Parlamentets samstemmende udtalelse, og navnlig til aftalens artikel 2 og 4,

- der henviser til Det Europaeiske Raads planlagte undertegnelse af den foreloebige aftale,

- der henviser til de internationalt anerkendte arbejdsretlige bestemmelser, navnlig ILO-konventionerne nr. 87 og 88, som Republikken Hviderusland har ratificeret,

A. der henviser til, at arbejderne ved Minsk undergrundsbane og trolleybusselskab fra den 16. august til 21. august 1995 strejkede for at protestere imod, at myndighederne ikke overholdt de kollektive aftaler,

B. der henviser til, at myndighederne paa davaerende tidspunkt arresterede og tilbageholdt adskillige fagforeningsledere, bl.a. Vladimir Makarchuk og Nikolai Konakh, og at ca. 60 arbejdstagere, der deltog i strejken, er blevet afskediget efter en domstolskendelse om, at strejken var ulovlig,

C. der henviser til arrestationen af Gennady Bykov, formand for Hvideruslands Frie Fagforening (FTUB), og en af lederne af Kongressen af Demokratiske Fagforeninger i Hviderusland sammen med to af hans kolleger,

D. der henviser til forlydender om de barske forhold, de tilbageholdes under, samt om, at Hvideruslands praesident tilsyneladende befalede, at de afskedigede personer skulle finde beskaeftigelse ved et kollektivt brug i to maaneder og faa en positiv udtalelse, inden de kunne finde ansaettelse andetsteds,

E. der henviser til, at Hvideruslands praesident ved dekret nr. 336 af 21. august 1995, som blev offentliggjort den 1. september 1995, suspenderede aktiviteterne i Hvideruslands frie fagforening, fagforeningen for arbejderne ved Minsk undergrundsbane, og hvori det hedder, at aktiviteter, der udoeves af politiske partier, offentlige organisationer og fagforeninger, som deltager i strejker mod virksomheder, der er naevnt i den af Ministerraadet for Republikken Hviderusland den 28. marts 1995 godkendte fortegnelse, vil blive standset gennem en retssag,

F. der henviser til, at de seneste parlamentsvalg i Hviderusland ikke medfoerte oprettelsen af et nyvalgt parlament, og at der derfor ikke eksisterer nogen demokratisk retsramme for ratificeringen af lovgivningen i Hviderusland,

G. der henviser til, at tilbageholdelsen af fagforeningsledere samt ovennaevnte dekret i henhold til Hvideruslands uafhaengige Liga for Menneskerettigheder maa betragtes som en kraenkelse af artikel 35 i Republikken Hvideruslands forfatning; der desuden henviser til, at der ved forfatningsdomstolen i Hviderusland den 10. oktober 1995 skulle indledes en retssag vedroerende legaliteten af praesidentdekreter og parlamentets bekraeftelse af disse,

H. der henviser til, at Den Frie Faglige Internationale (FFI) og Den Faglige Verdensorganisation (WCL) har indgivet en officiel klage til Den Internationale Arbejdsorganisation (ILO) i Genève over disse kraenkelser af ILO-konventioner, som Hviderusland har ratificeret,

1. udtrykker sin beklagelse og foruroligelse over kraenkelsen af fagforeningsrettighederne i Republikken Hviderusland og opfordrer de hviderussiske myndigheder til fuldt ud at overholde de relevante ILO- konventioner, som Hviderusland har ratificeret;

2. opfordrer Kommissionen og Raadet til i deres kontakter med Hvideruslands myndigheder at rejse spoergsmaalet om respekt for fagforeningsrettighederne paa baggrund af partnerskabs- og samarbejdsaftalen mellem EU og Hviderusland, der er undertegnet af begge parter, og som nu er forelagt Parlamentet til samstemmende udtalelse, samt paa baggrund af den foreloebige aftale;

3. minder om, at undertegnelsen af partnerskabs- og samarbejdsaftalen indebaerer en forpligtelse til at respektere de grundlaeggende demokratiske principper;

4. opfordrer derfor Hvideruslands praesident til at tilbagekalde dekret nr. 336 af 21. august og drage omsorg for loesladelse af de fagforeningsmedlemmer, som stadig er faengslet, og opfordrer indtraengende Hvideruslands praesident til at traeffe alle noedvendige foranstaltninger til hurtigst muligt at afslutte valgproceduren for et nyt parlament med henblik paa at genetablere den demokratiske retsramme i landet;

5. paalaegger sin formand at sende denne beslutning til Raadet, Kommissionen, Hvideruslands praesident, FFI, WCL og ILO.